 ڪراچي (ويب ڊيسڪ) پاڪستاني اداڪارا عائزا خان چيو آهي ته کيس پنهنجي ڊرامي ‘‘ميري پاس تم هو’’ ۾ اداڪار همايون سعيد جي نالي ‘‘دانش’’ تي اعتراض هو.
هڪ انٽرويو ۾ اداڪارا پنهنجي ڊرامي ‘‘ميري پاس تم هو’’ بابت ڳالهائيندي چيو ته شروع ۾ کيس ڊرامي ۾ سندس مڙس جو ڪردار نڀائيندڙ اداڪار همايون سعيد جي نالي ‘‘دانش’’ تي اعتراض هو ڇاڪاڻ ته سندس اصل مڙس جو نالو به دانش ئي آهي؟
عائزا خان وڌيڪ چيو ته ڊرامي ۾ همايون سعيد جي نالي ‘‘دانش’’ جي ڪري کيس ٿوري ڏکيائي پيش آئي ڇاڪاڻ ته هو پنهنجي مڙس کي هميشه ‘‘توهان’’ ڪري سڏيندي آهي جڏهن ته ڊرامي ۾ اداڪارا کي همايون سعيد کي ڪاوڙ ۾ هميشه ‘‘تون’’ ڪري سڏڻو پوندو هو.
واضح رهي ته ڊرامو ‘‘ميري پاس تم هو’’ پاڪستان ۾ ڪافي مشهور ٿيو هو ۽ ڊرامي جي مرڪزي ڪاسٽ ۾ همايون سعيد، عدنان صديقي، عائزه خان ۽ حرا ماني مرڪزي ڪردار نڀايو هو.